El Festival de cine Antonio Ferrandis porta a València la preestrena de "Plan de Fuga"
26/04/2017

# El Festival de cine Antonio Ferrandis porta a València la preestrena de "Plan de Fuga"

[![El Festival de cine Antonio Ferrandis porta a València la preestrena de ](/images/noticias/2017/04/plan-fuga.jpg)](/images/noticias/2017/04/plan-fuga.jpg)

26.04.2017

La pel•lícula dirigida per Iñaki Dorronsoro i protagonitzada per Luis Tosar, Javier Gutiérrez i Alain Hernández, s'estrenarà en els cines demà divendres

Els cines Kinepolis València van acollir el dimarts per la nit la premier de la pel•lícula "Plan de Fuga", dins de la iniciativa els 'Preestrenos del Festival de Cine Antonio Ferrandis', impulsada per l'Ajuntament de Paterna junt amb Kinepolis València.

La presentació de la pel•lícula va comptar la presència del seu actor protagonista, Alain Hernández, conegut pels seus papers en pel•lícules com "Palmeras en la Nieve" i "El rey tuerto" i sèries de televisió com "Mar de plástico" o "El secreto de Puente Viejo".

La pel•lícula conta la història de Víctor (Alain Hernández) , un atracador professional que s'unix a una banda de delinqüents que necessiten la seua ajuda per a perforar la cambra cuirassada d'un banc. Per la seua banda, un implacable policia (Luis Tosar) intentarà detindre mentres avança en una investigació repleta de dificultats. Ambdós es desafiaran en un repte obsessiu on res, ni ningú, és el que pareix.

Amb un repartiment completat per Javier Gutiérrez, Alba Galotxa i Israel Elejalde, entre altres, "Plan de fuga" és una producció de LaZona Films, Runaway Productions i Atresmedia Cine i està distribuïda per Warner Bros Pictures España.

La preestrena, a què van acudir més de dos-centes persones va comptar amb l'assistència de l'Alcalde de Paterna, Juan Antonio Sagredo, junt amb diferents membres de la corporació municipal i personalitats de la cultura valència com Francis Montesinos.